劉權之

劉權之（），字雲房，湖南長沙人。清朝政治人物。

生平
劉權之為乾隆二十四年（1759年）舉人，次年聯捷進士，改庶吉士，散館授編修。累升司經局洗馬。乾隆四十三年（1778年）出督安徽學政。預修《四庫全書》期間，劉權之在職最久，待總目提要告成時，被擢升侍講。乾隆五十年（1785年）大考二等。逾年，擢大理寺卿，遷左副都御史。不久，督山東學政。乾隆五十六年（1791年）擢禮部侍郎。乾隆六十年（1795年）典江南鄉試，留任學政。

嘉慶二年（1797年）調職吏部。嘉慶四年（1799年）擢升左都御史，典會試。嘉慶六年（1801年）被任命為軍機大臣。嘉慶九年（1804年）調兵部。嘉慶十年（1805年）以禮部尚書、協辦大學士，加太子少保。因推薦袁煦與英和生齟齬，嘉慶帝不悅，將兩人一同革職，劉權之被降為編修。不久，又升侍讀，遷光祿寺卿，歷遷兵部尚書。

嘉慶十五年（1810年）再次協辦大學士，典順天鄉試。次年拜體仁閣大學士，管理工部，復加太子少保。癸酉之变被平定後，朝廷年老體衰的官員多被解職。嘉慶十八年（1813年）朝廷詔令權之以原品級休致回籍，給予半俸養老。嘉慶二十三年（1818年）權之卒於家。諡文恪。《清史稿·卷341》：劉權之，字雲房，湖南長沙人。乾隆二十五年進士，選庶吉士，授編修，累擢司經局洗馬。四十三年，督安徽學政。預修四庫全書，在事最久，及總目提要告成，以勞擢侍講。五十年，大考二等。逾年，擢大理寺卿，遷左副都御史。疏言：「大挑舉人多夤緣，請於事前一日簡派王大臣，聞命即宿朝房，以杜弊竇。」於是命在午門蒞事，御史監視，護軍巡察，步軍、五城一體嚴查，著為令。尋督山東學政。五十六年，擢禮部侍郎。六十年，典江南鄉試，留學政。嘉慶二年，調吏部。四年，擢左都御史，典會試。疏言：「買補倉穀，地方官奉行不善，在本境採買，不論市價長賤，發銀四五錢。花戶不願納穀，惟求繳還原銀，加倍交價。富戶賄吏飛灑零戶，轉得少派。善良貧民深受其累。官以折價入己，仍無存米。遇協濟鄰省，令米商倉猝購辦，發價剋扣，起運勒掯。請飭遇應買補，向豐稔鄰縣公平採辦，不得於本縣苛派，嚴禁胥吏舞弊。」又言：「社倉大半借端挪移，管理首事與胥吏從中侵盜，至歉歲顆粒無存，以致殷實之戶不樂捐輸，老成之士不願承辦，請一律查禁。」詔韙之，飭各直省嚴禁，民得免累，湖、湘間尤稱頌焉。編修洪亮吉上書王大臣言事戇直，成親王徑以上達，權之與朱珪未即呈奏，有旨詰問，自請嚴議。上以權之人品端正，平時陳奏不欺，寬其處分。尋遷吏部尚書。五年，典順天鄉試。六年，命為軍機大臣。越一歲，會川、楚、陝教匪戡定，權之入直未久，上嘉其素日陳奏時有所見，疊予褒敘。在吏部久，疏通淹滯，銓政號平。九年，失察書吏虛選舞弊，因兼直樞廷，薄譴之，調兵部。十年，以禮部尚書、協辦大學士，加太子少保。軍機章京、中書袁煦者，故大學士紀昀女夫也，入直已邀恩敘，權之於昀有舊恩，至是復欲以袁煦列薦。同官英和議不合，已中止，英和密請晏見，面劾權之瞻徇。上不悅，兩人同罷直，下廷議革職，念權之前勞，降編修。未幾，擢侍讀，遷光祿寺卿，歷遷兵部尚書。十五年，協辦大學士，典順天鄉試。是年，帝以秋獮幸熱河，明年，幸五臺，並命留京辦事，拜體仁閣大學士，管理工部，復加太子少保。十八年，目疾乞假，遣御醫診視。會逆匪林清為變，事定，朝臣衰病者多罷退，詔以原品休致回籍，給半俸。二十三年，卒於家，年八十，諡文恪。

註釋

 延伸阅读 


參考資料
趙爾巽等.《清史稿》. 中華書局點校本.

外部連結
劉權之  中研院史語所

Category:清朝翰林院庶吉士
Category:清朝翰林
Category:清朝安徽學政
Category:清朝大理寺卿
Category:清朝山東學政
Category:清朝禮部侍郎
Category:清朝左都御史
Category:軍機大臣
Category:清朝吏部尚書
Category:清朝兵部尚書
Category:清朝禮部尚書
Category:清朝光祿寺卿
Category:清朝協辦大學士
Category:清朝體仁閣大學士
Category:长沙市人
Q權
Category:清朝司經局洗馬
Category:諡文恪